ОТЧЕТ

ЗА ЧИТАЛИЩНАТА ДЕЙНОСТ НА НЧ „ПРОСВЕТА 1901” С. ПИСАНЕЦ, ОБЩИНА ВЕТОВО ЗА 2019 ГОДИНА

 НЧ „Просвета 1901” с. Писанец съществува от 118 години. В него се провеждат мероприятия през цялата година. Читалището работи с млади хора, деца и пенсионери, разширяваме знанията на гражданите, осигуряваме достъп до информация, съхраняваме и развиваме традициите на българския фолклор.

 Читалището е общодостъпен център за библиотечно и информационно обслужване. Чрез книгите и фолклора изграждаме и развиваме ценностната система у децата и младежите. Съхраняваме и популяризираме автентичния фолклор, разширяваме дейността на самодейните състави.

Към 2019г.Библиотека разполага с 9703 тома.-Обществено-полотическа,справочна,селско-стопанска,научна,историческа,художествена, детска и справочна литература.Те са добре комплектувани според библиотечните изисквания.Читателите ни са 80 заетите библиотечни единици за цялата година са 1352 година.Набавени книги имаме от дарения са набавени 183бр. книги, закупени с читалищни средства са 14 и с абонамент на списание журнал са постъпили 24бр. книги.

Абонамент на в-к „Утро” и Журнал за жената,са абонамент със средства от читалището.Като с абонамента на Журнал за жената получаваме месечно две книги-исторически любовен роман и световни бестселъри.

Абонамента на вестниците:Земя, и Минаха години са абонирани от УН.

Оборудването, с което разполагаме в библиотеката от Глоб@лни библиотеки постоянно дава широко поле за иновации и разнообразява библиотечната дейност.С филмопроектора правим презентации, с материали запознаваме децата по различни теми една от ,които ги впечатли е вредата от употребата на наркотици и вредните последствия за здравето от тях темата беше „НЕ НА НАРКОТИЦИТЕ”.С помощта на оборудването набавяме материали за подготовката на различни мероприятия както с децата така и с възрастните.С децата се правят беседи за бележити дати и личности в историята. Месец април свързваме с Международния ден на детската книга и авторското право.Провеждат се мероприятия свързани с книгата. 1 юни с организирани забавни игри преминава празника на детето.Боядисването на яйца стартирало от преди няколко години също намери своето успешно място в читалището.Децата съвместно с по-възрастните, боядисват яйца, с които взимат участие в традиционната Великденска изложба.

Подготвят се групите от момичета и момчета за големите традиционни празници Лазаруване и Коледуване.

През изминалата година в библиотеката служителите обособиха детски кът с помощта на частни дарители, чийто кът ще се доусъвършенства с времето защото нуждата от такъв кът се оказа много ползотворна както за служителите, така и за децата това е тяхната лятна занималня и е единственото място където могат да получат знания и да се забавляват в същото време.

През пролетната и лятната ваканции посещаемостта на децата в библиотеката драстично се увеличи така като библиотечните работници предоставиха една незабравима лятна ваканция изпълнена с много организирани игри.Старта бе даден с „ЛЯТНА ОЛИМПИАДА”, чийто старт като за начало беше много силен бяха организирани и участваха 42 деца разделени в три възрастови групи, които показаха своите знания, умения и възможности.Втората масова организация с участието на деца е в „Мини мис” и „Мини мистър” като на децата им се даде широко поле на изява дефилираха и показаха своята артистичност в различните категории.

В библиотеката всеки намери своето място, работеше се с всички възрастови групи по интереси.Имаше конкурс „Напиши ми приказка” в чийто конкурс проявиха интерес много деца които, взеха участие и развихриха своето въображение.Другия конкурс в който, взеха участие е първи национален конкурс „Моето въображаемо пътешествие” за детски рисунки и приказки победители са Ивет Стефанова , Райя Райчева, Ния Великова, Пресиян Стефанов с рисунки Атанас Димов с приказка за „Надеждата”. Работата на библиотечните работници с децата засвидетелстваха културно-масовите прояви с децата и постоянните витрини, които пълнеха цяло лято фойаето на читалището.

**КУЛТУРНО-МАСОВА ДЕЙНОСТ.**

През 2019г. самодейците към читалището съвместно с Пенсионерския клуб отбелязахме всички местни традиционни и официални празници. В първият месец от годината месец януари стартирахме с Йордановден” обичай, който в годините е засвидетелствал своето място бе прекъснат във времето, но с ентусиасти и традиционалисти бе възобновен и вече трета година се извършва ритуалното спасяване на кръста в р.Бели лом.Последва го бабин ден , Трифон зарезан, които празници протекоха с много забавни игри и ритуални пресъздаване на обичаите.На 19 февруари с беседи около гибелта на Левски почетохме 147 години.Месец март стартира с баба Марта и деня на Самодееца-с изработените от самодейците мартеници бяха закичени жителите на селото за здраве,през същия месец отбелязахме 142 години от освобождението на България 3-ти март, 8-ми март „Международният ден на жената” и посрещането на „Първа пролет”. Великденските тържества преминават с традиционното боядисване на яйца и представяне на най-хубаво боядисани яйца, козунаци и аранжирани цветя във „Великденската изложба.

 Организирано бе традиционното лазаруване с момичета. 24 май и 1-ви ноември – деня на будителите отбелязахме с официални тържества организирани от самодейци и деца. Литературен клуб „Михаил Чакъров” през изминалата година процъфтя бе изпълнен със талантливи деца, които развихриха своята фантазия и от обявеният конкурс от служителите „Напиши ми приказка”.Най-добрата бе обявена на 1-ви ноември, **1-во място се връчи на Полина Стефанова 11г. с приказката „Дири си белята”.**

За деня на „Християнското семейство” всички пресъстващи на празника пресъздадохме едно голямо семейство около масата на които присъстваха постни манджи с песни и беседи отбелязахме празника.Годината завърши с богата празнична програма посветена на настъпващите светли празници Коледа и Нова година.В навечерието на Коледа организирани група Коледари обикалят къщите и гостуват на стопаните като носят своите пожелания за здраве, късмет и берекет през годината.

**ХУДОЖЕСТВЕНА САМОДЕЙНОСТ.**

2019г. за Певческата група „Писански гласове”.Групата взе участия в следните фолклорни фестивали:

През м. май на Общински преглед на любителското творчество „Ветово пее и танцува” с участията си „Самодеен състав”Писанчани” зае първо място с грамота за отлично представяне;ЖПГ”Писански гласове” е на почетното трето място;Две дуетни изпълнения на първо и второ мястои ВГ”Еделвайс с поощрителна грамота.

През м.юни Женска певческа група”Писански гласове”, Самодейният състав „Писанчани” и Дует-Милка и Росица взеха участие в XI Националния събор на читалищата гр.Бяла. Самодеен състав „Писанчани” получи диплом и златен медал;ЖПГ”Писански гласове диплом за успешно представяне.

В същия месец Женска певческа група „Писански гласове и дует Милка и Росица взеха участие във Фестивала на „Етносите , багрите и Котленския килим”гр.Котел. ЖПГ”Писански гласове”зае първо място и бе удостоен със званието Лауреат на „Събора на народната памет и родолюбие”.

През м.август Женска певческа група Писански гласове , дует –Милка и Росица и Самодеен състав „Писанчани”взеха участие в девети Национален Фолклорен Фестивал „Фолклорен извор”с.Царевец.Където Самодейният състав зае почетното второ място и получи грамото и сребърен медал, Певческата група получи бронзов медал за третото си място и дует-Милка и Росица също бронзов медал.

През същия месец Женска певческа група „Писански гласове” и Самодеен състав „Писанчани” взе участие във „Втори празник на плодородието с.Чилнов.Съставите бяха наградени с грамоти и сувенири за отличното си представяне, а в изложбата на обредни хлябове заехме първо място с обредния хляб приготвен от Детелина Ганева.

През месец септември Женска певческа група „Писаннски гласове” участва в празника на „Меда” гр.Ветово.Участие със щанд взеха самодейци с медни продукти и сладки изкушения приготвени от самите тях.Където получихме грамоти за отлично презентиран щанд и участие.

През м.октомври самодеен състав „Писанчани”, Дует-Стоянка и Стефанка и индивидуалното участие на Милка Станчева взеха участие във Фестивала”Талантът възръст няма”гр.Русе. Групите получиха грамоти за участието си ,на самодеен състав „Писанчани” получи грамота за артистичното си представяне.

 През същия м.октомври Женска певческа група “Писански гласове” и Самодеен състав „Писанчани” взе участие във Фестивала на „Тиквата” с.Тетово.Съставите получиха грамоти и сувенирни награди за добро представяне.

Освен целогодишният труд и неуоморните изяви на участниците и ние бяхме от обратната страна на домакини.В с.Писанец се проведе Първия фолклорен фестивал под мотото „Да попеем и поиграем както ний си знаем.Участие взеха певчески и танцови групи от територията на общините Русе, Ветово, Цар Калоян.Както участниците така и местни жители взеха участие в щандове с обредни хлябове грозди и ракия.Много силно начало и адмирации от институции, участници и зрители за смелото ни начинание.

**УПРАВЛЕНИЕ НА НЧ “ПРОСВЕТА 1901” С.ПИСАНЕЦ**

 ЧИТАЛИЩНО НАСТОЯТЕЛСТВО

1.Стефка Ангелова Димова-Председател

2.Лиляна Маркова Минчева-член

3.Росица Славчева Антонова-член

4.Атанаска Йорданова Петрова-член

5.Тодор Пенчев Тодоров-член

 ПРОВЕРИТЕЛНА КОМИСИЯ

 1. Стоянка Йорданова Цанкова– председател

 2. Янка Николова Цоневска – член

 3. Симеон Георгиев Семов – член

**„**

**НАРОДНО ЧИТАЛИЩЕ ”ПРОСВЕТА 1901”**

**с.Писанец, Русенска област, общ.Ветово**

**У С Т А В**

**ГЛАВА ПЪРВА**

 **ОБЩИ ПОЛОЖЕНИЯ**

 **Чл.1**.Народното читалище е традиционно самоуправляващо се културно-просветно сдружение в населеното място,създадено на доброволни начала, което изпълнява и държавни културно-просветни задачи. В дейността на читалището могат да участват всички физически лица без оглед на ограничения на възраст и пол,политически и религиозни възгледи и етническо самосъзнание.

 (1).Читалището е юридическо лице с нестопанска цел.

Народно читалище „Просвета” има свое седалище в с.Писанец , общ.Ветово, обл. Русе, ул.”Трети март „ № 55, където е адреса на управлението му.

 **Чл.2.** (1). Целите на народното читалище са да задоволяват потребностите на гражданите,свързани с:

 1.Развитие и обогатяване на културния живот,социалната и образователната дейност в населеното място.

 2.Запазване на обичаите и традициите на българския народ.

 3.Разширяване на знанията на гражданите и приобщаването им към ценностите и постиженията на науката,изкуството и културата.

 4.Възпитаване и утвърждаване на националното самосъзнание.

 5.Осигурява достъп до информация

 (2**)**.за постигане целите по ал.1,читалището извършва основни дейности като:

 1.урежда и поддържа библиотека, читалня, фоно, филмо и видио теки, както и създава и поддържа електронни информационни мрежи;

 2.Организира и подпомага любителското художествено творчество;

 3.грижи се за набавяне на необходимите книги,вестници и списания,урежда изложби,срещи с писатели,обсъждане на книги и др.

 4.организира школи,кръжоци,клубове,кино и видиопоказ, празненства, концерти и чествания.

 5.събиране и разпространение на знания за родния край.

 6.създава и съхранява музейни колекции,съгласно Закона за културното наследство;

 7.предоставя компютърни и интернет услуги;

8.създава и поддържа електронни информационни мрежи;

9.младежки дейности.

(3). Народното читалище може да развива и допълнителна стопанска дейност,свързана с предмета на основната дейност, в съответствие с действащото законодателство, като използва приходите от нея за постигане на определените в устава цели.

Народното читалище не разпределя печалба.

(4) Народното читалище няма право да предоставя собствено или ползвано от тях имущество възмездно или безвъзмездно:

1. за хазартни игри и нощни заведения;

2.за дейност на нерегистрирани по Закона на вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря,членовете на настоятелството и проверителната комисия и на членовете на техните семейства.

**Чл.3**.(1)Народното читалище може да се сдружава за постигане на своите цели, за провеждане на съвместни дейности и инициативи при условията и по реда на закона.

(2)Читалищните сдружения нямат право да управляват и да се разпореждат с имуществото на народното читалище,които са техни членове.

**ГЛАВА ВТОРА**

**УЧРЕДЯНАВЕ НА ЧИТАЛИЩА,ЧИТАЛИЩНИ СДРУЖЕНИЯ ЧИТАЛИЩА**

**Чл.4**.(1)Читалище могат да учредят най-малко 50 дееспособни физически лица,които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

6. начина за приемане на членове и прекратяване на членството, както и реда за определяне на членския внос.

 (3) Читалището може да открива клонове в близки квартали, жилищни райони и села, в които няма други читалища.

 **Чл. 5**. (1) Читалището придобива качеството на юридическо лице с вписването му в регистъра за организациите с нестопанска цел на окръжния съд, в чийто район е седалището на читалището.

(2) Действията на учредителите, извършени от името на народното читалище до деня на вписването, пораждат права и задължения само за лицата, които са ги извършили. Лицата, сключили сделките, отговарят солидарно за поетите задължения.

 (3) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището;

(4) Наименованието на народното читалище трябва да не въвежда в заблуждение и да не накърнява добрите нрави. То се изписва на български език. Към наименованието на читалището се добавя годината на неговото първоначално създаване.

(5) Седалището на читалището е с.Писанец,общ.Ветово,обл.Русе, където се намира неговото управление. Адресът на читалището е ул.”Трети март „ № 55,където е адреса на неговото управление.

(6) Всяка промяна в обстоятелствата по ал. 4 трябва да бъде заявена в 14-дневен срок от възникването й.

(7) Всяко читалищно настоятелство или управителен орган на сдружение в 7-дневен срок от вписването на читалището или читалищното сдружение в съдебния регистър подава заявление за вписване в регистъра по ал. 1. Към заявлението се прилагат данните по ал. 2, уставът на читалището или читалищното сдружение, а за сдруженията - и списък с членуващите в тях читалища.

**Чл. 6** (1) Министърът на културата или оправомощено от него длъжностно лице издава удостоверение за вписване в регистъра по ал. 1 и уведомява служебно за това кмета на общината, където се намира седалището на читалището или читалищното сдружение.

(2) Народното читалище може да кандидатства за държавна и/или общинска субсидия след изтичането на едногодишен срок от вписването в регистъра по чл. 10.

(3)На читалищата, които не са вписани в регистъра по ал. 1, не се предоставят субсидии от държавния и общинския бюджет, както и държавно и общинско имущество за ползване.

**ГЛАВА ТРЕТА**

 **УПРАВЛЕНИЕ**

 **Чл.7**(1).Членовете на читалището са индивидуални, колективни и почетни.

 (2).Индивидуалните членове са български граждани.Те биват действителни и спомагателни.

 1.Действителните членове са дееспособни лица,навършили 18 години, които участват в дейността на народното читалище,редовно плащат членски внос,имат право да избират и да бъдат избирани;

 2.Спомагателните членове са лица до 18 години,нямат право да избират и да бъдат избирани ;те имат съвещателен глас.

 (3).Колективните членове съдействат за осъществяване целите на читалището,подпомагат дейностите,поддържането и обогатяването на материалната база и имат право на един глас в общото събрание. Колективни членове могат да бъдат:

 1.Професионални организации:

 2.Стопански организации:

 3.Търговски дружества:

 4.Кооперации и сдружения:

 5.Културно-просветни и любителски клубове и творчески колективи.

 (4).Почетни членове могат да бъдат български и чужди граждани с изключителни заслуги към читалището.

 **Чл.8**.Органи на читалището са:

 1.Общото събрание

 2.Настоятелството

 3.Проверителната комисия.

 **Чл.9**.(1)Върховен орган на читалището е Общото събрание.

 (2).Общото събрание на читалището се състои от всички членове на читалището,имащи право на глас.

 **Чл.10**.(1) Общото събрание

 1.изменя и допълва устава,

 2.избира и освобождава членовете на настоятелството, проверителната комисия и председателя,

 3.приема вътрешни актове,необходими на дейността на читалището,

 4.изключва членове на читалището,

 5.приема основни насоки за дейността на читалището,

 6.взема решение за членуване или прекратяване членството в читалищно сдружение,

 7.приема годишния отчет до 30 март на следващата година и бюджета на читалището,

 8.определя размера на членския внос,

 9.отменя решения на ръководните органи на читалището,

 10.взема решение за прекратяване на читалището;

 11.взема решение за отнасяне до съда за незаконосъобразни действия на ръководството или отделни членове на читалището;

 12.взема решения да откриване на клонове на читалището след съгласуване с общината;

 (2)Решенията на Общото събрание са задължителни за другите органи на читалището.

 **Чл.11**.Редовно общо събрание на читалището се свиква от настоятелството най-малко веднъж годишно.Извънредно общо събрание може да бъде свикано по решение на настоятелството,по искане на поверителната комисия или 1/3 от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(1)Поканата за събрание трябва да съдържа дневния ред, датата , часа и мястото на провеждането му,и кой го свиква.Тя трябва да бъде връчена не по-късно от 7 дни преди датата на събранието.

 В същият срок на общодостъпни места трябва да бъде обявено и съобщение за събранието.

 (2)Общото събрание е законно,ако на него присъствуват най-малко половината от имащите право на глас членове.При липса на кворум,събранието се отлага с един час.Тогава събранието е законно,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно събрание.

 (3).Решенията по чл.10,ал.1,т.1,4,10,11 и 12 се вземат с мнозинство най-малко 2/3 от всички членове.Останалите решения се вземат с мнозинство 50% плюс 1 от присъствуващите членове.

 (4) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

 (5) Искът се предявява в едномесечен срок от узнаването на решението, но не по-късно от една година от датата на вземане на решението.

 **Чл.12**.(1).Изпълнителен орган на читалището е Настоятелството, което се състои от 5 члена,избрани за срок от 3 години.Същите да нямат роднински връзки по права линия и по сребърна до четвърта степен.За избрани се считат първите 5, получили най-много гласове.

 (2).Настоятелството:

1. свиква общото събрание;

2. осигурява изпълнението на решенията на общото събрание; 3. подготвя и внася в общото събрание проект за бюджет на

читалището и утвърждава щата му;

 4. подготвя и внася в общото събрание отчет за дейността на

читалището;

5. назначава секретаря на читалището и утвърждава

длъжностната му характеристика.

 Председателят:

1. организира дейността на читалището съобразно закона,

устава и решенията на общото събрание;

2. представлява читалището;

 3. свиква и ръководи заседанията на настоятелството и

председателства общото събрание;

 4. отчита дейността си пред настоятелството;

 5. сключва и прекратява трудовите договори със служителите

съобразно бюджета на читалището и въз основа решение на настоятелството.

 **Чл. 13**. (1) Секретарят на читалището:

1. организира изпълнението на решенията на настоятелството,

включително решенията за изпълнението на бюджета;

 2. организира текущата основна и допълнителна дейност;

 3. отговаря за работата на щатния и хонорувания персонал;

 4. представлява читалището заедно и поотделно с председателя.

 5.председателя на читалището ежегодно в срок до 10 ноември

представя на кмета на съответната община предложения за своята дейност през следващата година

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 14**. (1) Проверителната комисия се състои най-малко от трима членове, избрани за срок до 3 години.

 (2) Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

 (3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава

 (4) При констатирани нарушения проверителната комисия уведомява общото събрание на читалището, а при данни за извършено престъпление - и органите на прокуратурата.

 **Чл. 15.** Не могат да бъдат избирани за членове на настоятелството и на проверителната комисия, и за секретари, лица, които са осъждани на лишаване от свобода за умишлени престъпления от общ характер.

**Чл. 16.а**.Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

**Чл. 16.б**.Председателя,членовете на Настоятелството и членовете на Проверителната комисия могат да получават и възнаграждение .

**ГЛАВА ЧЕТВЪРТА**

**ИМУЩЕСТВО И ФИНАНСИРАНЕ**

**Чл. 17**. Имуществото на читалището се състои от право на собственост и от други вещни права, вземания, ценни книжа, други права и задължения

**Чл.18**.Читалището може да получава и допълнителна субсидия;

**Чл.19**. Читалището набира средства от следните източници:

1. членски внос;

 2. културно-просветна и информационна дейност;

 3. субсидия от държавния и общинските бюджети;

 4. наеми от движимо и недвижимо имущество;

 5. дарения и завещания;

6.такси за участие в курсове и школи;

6.други приходи;

 **Чл.20**.С решение на общинския съвет читалищата могат да се финансират допълнително над определената по ал. 1 субсидия със средства от собствените приходи на общината.

**Чл.21**.Гласуваната от общинския съвет субсидия за народните читалища, определена на основата на нормативи и по реда на ал. 2, не може да се отклонява от общината за други цели.

**Чл. 22**. (1) Предвидените по държавния и общинския бюджет средства за читалищна дейност се разпределят между читалищата от комисия с участието на представител на съответната община, на всяко читалище от общината и се предоставят на читалищата за самостоятелно управление.

(2) При недостиг на средства за ремонта и поддръжката на читалищна сграда средствата се осигуряват от общинския съвет.

**Чл. 23.** (1) Читалището не може да отчуждава недвижими вещи и да учредява ипотека върху тях.

(2) Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

**Чл. 24**. Недвижимото и движимото имущество, собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.

**Чл. 25**. (1) Читалищното настоятелство изготвя годишния отчет за приходите и разходите, който се приема от общото събрание.

(2) Отчетът за изразходваните от бюджета средства се представя в общината, на чиято територия се намира читалището.

**Чл. 26**. (1) Председателя на народното читалище на

територията на съответната община ежегодно в срок до 10 ноември представят на кмета предложения за своята дейност през следващата година.

(2) Кметът на общината внася направените предложения в общинския съвет, който приема годишна програма за развитие на читалищната дейност в съответната община.

(3) Програмата по ал. 2 се изпълнява от читалищата въз основа на финансово обезпечени договори, сключени с кмета на общината.

(4) Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходваните от бюджета средства през предходната година.

(5) Докладите по ал. 4 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.

**ГЛАВА ПЕТА**

**ПРЕКРАТЯВАНЕ**

**Чл. 27**. (1) Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период две години; в тези случаи министърът на културата изпраща сигнал до прокурора за констатирана липса на дейност на читалище;

4. не е учредено по законния ред;

5. е обявено в несъстоятелност.

(2) Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.

(3) Прекратяването на читалището по искане на прокурора се вписва служебно.

**Чл. 28**. Читалищното сдружение, в което е членувало прекратеното читалище, не може да претендира за разпределянето на имуществото на това читалище.

**Чл. 29**. За неуредените в този закон случаи се прилага Законът за юридическите лица с нестопанска цел.

**ГЛАВА ШЕСТА**

**АДМИНИСТРАТИВНОНАКАЗАТЕЛНИ РАЗПОРЕДБИ**

**Чл. 30**. Председател и/или секретар на читалище, който предостави имущество в нарушение на чл. 3, ал. 4, се наказва с глоба в размер от 500 до 1000 лв. и с лишаване от право да заема изборна длъжност в читалището за срок 5 години.

**Чл. 31**. Председател на читалище или представляващ читалищно сдружение, който не заяви вписване в регистъра на читалищата или читалищните сдружения в срока по чл. 10, ал. 3, се наказва с глоба от 150 до 300 лв.

**Чл. 32**. Председател на читалище, който не представи доклад за изпълнението на читалищните дейности и за изразходваните от бюджета средства в срока по чл. 26а, ал. 4, се наказва с глоба от 150 до 300 лв.

**Чл. 33**. (1) Нарушенията се установяват с актове на:

1. оправомощени от министъра на културата длъжностни лица - за нарушения по чл. 31;

2. кмета на съответната община или оправомощени от него длъжностни лица - за нарушенията по чл. 30 и 32;

(2) Наказателните постановления се издават от министъра на културата или от оправомощен от него заместник-министър, съответно от кмета на общината;

(3) Съставянето на актовете, издаването, обжалването и изпълнението на наказателните постановления се извършват по реда на Закона за административните нарушения и наказания;

(4) Събраните глоби за нарушения по чл. 32 се внасят в Национален фонд "Култура";

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

**Чл.34**.(1) Читалището има кръгъл печат, надпис НЧ „Просвета 1901 „ с.Писанец, обл. Русе в окръжност, в средата с разтворена книга.

(2) Празник на читалището е 24 май – Деня на народната просвета, култура и славянска писменост.

(3) 30.09 е рождената дата на читалището .

Този устав е изработен въз основа на Закона на народните читалища

Доп. - ДВ, бр.42 от 2009 год.

(4). Този устав е приет на събрание на читалището, състояло се на 30.03.2010 год.

**ПЛАН**

**ЗА ПРОВЕЖДАНЕ НА КУЛТУРНИТЕ МЕРОПРИЯТИЯ**

**НА НЧ „ПРОСВЕТА 1901” СЕЛО ПИСАНЕЦ ЗА 2020г.**

|  |  |  |  |
| --- | --- | --- | --- |
| **ДАТА НА МЕРОПРИЯТИЕТО** | **МЕРОПРИЯТИЯ** | **МЯСТО ЗА ПРОВЕЖДАНЕ** | **ОРГАНИЗАТОР** |
| **06.01.2020** | **Йорданов ден”****„Хвърляне на кръста”** | **Река Бели лом** | **Читалищно настоятелство** |
| **21.01.2020** | **„Бабин ден”****Пресъздаване на обичая „Бабуване”** | **Селската чешма и читалище** | **Читалищно настоятелство** |
| **14.02.2020** | **„Трифон зарезан”-ритуал „Зарязване на лозето”****”Дегустация на вина”****Празнично увеселение** | **Читалищен салон** | **Читалищно Училищно настоятелство и Кметство** |
| **19.02.2020** | **116 г. от гибелта на В. Левски****Възпоменателен концерт.** | **Читалищен салон** | **Читалищно настоятелство и кметство** |
| **01.03.2020** | **„Честита баба Марта”****„Мартенско ателие”-Изработване на мартеници и сувенири.****Ден на сомодееца.** | **Читалищен салон** | **Читалищно настоятелство** |
| **03.03.2020** | **Денят на освобождението Национален празник на България – празничен концерт, поднасяне цветя пред паметника на загиналите герои и заря.** | **Читалищен салон****Площада** | **Читалищно настоятелство****Кметство** |
| **08.03.2020** | **Международен ден на жената – празнично увеселение** | **Читалищен салон** | **Читалищно****настоятелство** |
| **22.03.2020** | **Първа пролет** | **Излет сред природата** | **Читалищно****настоятелство** |
| **04.04.2020** | **Маратон на четенето – работа с деца и възрастни** | **библиотеката** | **библиотекари** |
| **април** | **Лазаруване, великденски празници – работа с деца, великденско ателие. боядисване на яйца, великденски украси и декорации, изложба** | **Лазаруване по къщите, читалище** | **Читалищно** **настоятелство** |
| **09.05.2020** | **Ден на Европа – 75 г. от края на втората световна война –История за самия празник и беседи.**  | **Читалищен салон** | **Читалищно** **настоятелство** |
| **24.05.2020** | **Ден на славянската писменост и култура – Празничен концерт от самодейци към читалището и ученици.** | **Читалищен салон** | **Читалищно училищно настоятелство и****Кметство** |
| **01.06.2020** | **Ден на детето – работа с деца** | **Читалищен салон** | **Библиотекари, чит. Секретар** |
| **24.06.2020** | **„Еньов ден”****събиране на билки** **и беседи за значението и предназначението им.** | **На открито** | **Читалищно настоятелство** |
| **25.07.2020** | **Лятна олимпиада** | **На открито** | **Читалищно настоятелство** |
| **08.08.2020** | **Мини мис и мини мистър** | **На открито** | **Читалищно настоятелство** |
| **06.09.2020** | **Съединението на България – Витрини и беседи.** | **Читалищен салон** | **Читалищен секретар** |
| **22.09.2020** | **Независимостта на България****Витрини и беседи.** | **Читалищен салон** | **Читалищно секретар** |
|  **26.09.2020** | **Втори Национален Фолклорен Фестивал „Да попеем и поиграем както ний си знаем”** | **читалище** | **Читалищно настоятелство****и Кметство** |
| **01.10.2020** | **Ден на възрастните хора** | **Читалищен салон** | **Читалищно настоятелство и пенсионерски клуб** |
| **01.11.2020** | **Ден на народните будители.Срещи с поети, представяне на книги и срещи на членове както на клуба към читалището”Михаил Чакъров” така и на други клубове.****Празничен концерт.** | **Читалищен салон** | **Читалищно настоятелство** |
| **21.11.2020** | **Ден на християнското семейство.****Беседи:Семейството в миналото и сега.** | **Читалищен салон** | **Читалищно настоятелство** |
| **01.12.2020** | **Тържествено запалване на коледните светлини, изработване на коледни украси и сувенири.** |  | **Читалищно****настоятелство****и пенсионерски клуб** |
| **20.12.2020** | **Коледни и Новогодишни тържества**  | **Читалищен салон** | **Читалищно** **настоятелство****и Кметство** |
| **24.12.2020** | **Детско коледно парти.****Коледуване****ходене на коледари по къщите.** | **Къщите в селото** | **Читалищно****настоятелство** |

**През цялата година – изготвяне на витрини за бележити дати и чествания.**

 **Посещения на театър, кино, исторически местности и др.**

 **Изяви на певческата група – местни, регионални и национални и международни участия.**